Parafraseando a Ciudadanos, ye inasumible la imposición llingüística
#000001
La falsa polémica xenerada alrodiu de la organización d’una serie de cuentacuentos pa la reciella nel Xardín Botánicu de Xixón, na qu’un d’ellos, “La Bruxa del Botánicu”, yera n’asturianu, val pa señalar l’incumplimientu de los Planes de Normalización Llingüística por parte’l Botánicu
#000002
Agradezo al partíu español que punxera’l focu d’atención na llingua de cellebración de les actividades del Xardín Botánicu de Xixón. Gracies a ellos y les sos zunes asturfóbiques agora mesmo tola sociedá asturiana ye cosciente de la discriminación llingüística qu’implica la programación d’esti espaciu. Non solo la programación, que ya de por si incumple dende va más de cincu años los Planes de Normalización Llingüística, sinón la cartelería, rotulación ya indicaciones, llegalmente obligaes a tar n’asturianu y español -comu mínimu- pero que tan esclusivamente n’inglés y español.
#000003